S-6328/2019

Dómur

Mál þetta, sem dómtekið var 13. desember sl., höfðaði héraðssaksóknari með ákæru 7. nóvember 2019 á hendur ákærða; „H-kk-þgf A-kk-þgf R-kk-þgf, kennitala […], […], fyrir sérstaklega hættulega líkamsárás með því að hafa aðfaranótt fimmtudagsins 20. júlí 2017 á Ingólfstorgi við Hlöllabáta í Reykjavík, veist að A, kt. […], með ítrekuðum höggum og spörkum í höfuð og líkama, þar af að minnsta kosti eitt hnéspark í höfuð, allt með þeim afleiðingum að A féll í jörðina og hlaut rifbrot hægra og vinstra megin, heilahristing, brot úr neðri augntönn vinstra megin og sprungu í glerung, mar og bólgu á hægri kinn, mar á hægri upphandlegg og öxl, skrapsár á háls hægra megin og á hægra hné.

Telst þetta varða við 2. mgr. 218. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.

Einkaréttarkrafa:

Fyrir hönd A, kt. […], er lögð fram krafa um skaða og miskabætur auk útlagðs kostnaðar og málskostnað úr hendi ákærða að fjárhæð kr. 1.313.986. auk vaxta skv. 8. gr. laga um vexti og verðtryggingu nr. 38/2001 frá 20.07.2017, þar til mánuður er liðinn frá birtingu skaðabótakröfu þessarar en með dráttarvöxtum skv. 1. mgr. 9. gr. laga nr. 38/2001 frá þeim degi til greiðsludags. Einnig er þess krafist að ákærða verði gert að greiða málskostnað að mati dómsins eða samkvæmt síðar framlögðum málskostnaðarreikningi að viðbættum virðisaukaskatti á málflutningsþóknun.“

Ákærði játaði sök samkvæmt ákæru og samþykkti bótakröfu eins og hún er fram sett. Krefst hann þess að honum verði gerð vægasta refsing er lög leyfa og að refsing verði skilorðsbundin. Þá gerir verjandi ákærða kröfu um málsvarnarþóknun að mati dómsins að teknu tilliti til virðisaukaskatts.

II

Ákærði hefur skýlaust játað þá háttsemi sem honum er gefin að sök í ákæru og samþykkt bótakröfu. Játning ákærða fær fulla stoð í gögnum málsins. Sannað er með játningu ákærða og öðrum gögnum málsins að hann hafi gerst sekur um þá háttsemi sem honum er gefin að sök og er brot hans rétt heimfært til refsiákvæða í ákæru. Farið var með málið samkvæmt ákvæðum 164. gr. laga nr. 88/2008 um meðferð sakamála og tjáði ákærandi og verjandi ákærða sig sérstaklega um lagaatriði og ákvörðun viðurlaga.

III

Ákærði er fæddur árið […]. Samkvæmt sakavottorði gekkst hann á árinu 2018 undir sektargerð vegna ölvunaraksturs. Er brot ákærða nú hegningarauki samkvæmt 78. gr. almennra hegningarlaga við þá sektargerð. Við ákvörðun refsingar er auk framangreinds, ákærða til málsbóta litið til þess að ákærði var ungur að aldri þegar hann framdi brotið, hann játaði brot sitt skýlaust fyrir dómi og samþykkti greiðslu bóta. Þá eru hátt í tvö og hálft ár frá því ákærði framdi brotið og verður ákærða ekki kennt um það hve rannsókn málsins dróst. Til refsiþyngingar er litið til þess að árás ákærða var gróf og beindist að höfði brotaþola, sbr. 1. og 3. tl. 1. mgr. 70. gr. almennra hegningarlaga. Með vísan til framangreinds þykir refsing ákærða hæfilega ákveðin fangelsi í 6 mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Af hálfu brotaþola A, hefur verið lögð fram krafa um skaða og miskabætur auk útlagðs kostnaðar og málskostnað úr hendi ákærða að fjárhæð 1.313.986 krónur auk vaxta og dráttarvaxta. Krafa brotaþola byggir á 26. gr. skaðabótalaga nr. 50/1993. Eins og að framan er rakið hefur ákærði verið sakfelldur fyrir alvarlega líkamsárás á hendur brotaþola. Af málsgögnum má ráða að brotið hefur haft alvarlegar afleiðingar fyrir brotaþola. Ákærði hefur fallist á kröfu brotaþola eins og hún er sett fram og verður hann dæmdur til greiðslu kröfunnar auk vaxta eins og í dómsorði greinir en bótakrafan var fyrst kynnt ákærða við fyrirtöku málsins fyrir dómi.

Ákærði greiði þóknun skipaðs verjanda síns, M-kk-ef D-kk-ef N-kk-ef lögmanns, 150.000 krónur, og þóknun skipaðs réttargæslumanns brotaþola Þ-kvk-ef B-kvk-ef lögmanns, 90.000 krónur. Hefur við ákvörðun þóknunar til lögmanna verið tekið tillit til virðisaukaskatts. Þá greiði ákærði 59.495 krónur í annan sakarkostnað samkvæmt framlögðu yfirliti ákæruvalds.

Af hálfu ákæruvaldsins flutti málið A-kvk-nf G-kvk-nf A-kvk-nf aðstoðarsaksóknari.

Dóm þennan kveður upp S-kvk-nf E-kvk-nf K-kvk-nf héraðsdómari.

Dómsorð:

Ákærði, H-kk-nf A-kk-nf R-kk-nf, sæti fangelsi í sex mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði A 1.313.986 krónur, auk vaxta samkvæmt 8. gr. laga um vexti og verðtryggingu nr. 38/2001 frá 20. júlí 2017 til 13. janúar 2020, en með dráttarvöxtum samkvæmt 9. gr., sömu laga frá þeim degi til greiðsludags.

Ákærði greiði þóknun skipaðs verjanda síns, M-kk-ef D-kk-ef N-kk-ef lögmanns, 150.000 krónur, og þóknun skipaðs réttargæslumanns brotaþola Þ-kvk-ef B-kvk-ef lögmanns, 90.000 krónur, og 59.495 krónur í annan sakarkostnað.

S-kvk-nf E-kvk-nf K-kvk-nf. dæmdur til greiðslu kröfunnar auk vaxta eins og í dómsorði greinir en bótakrafan var fyrst kynnt ákærða við fyrirtöku málsins fyrir dómi.

Ákærði greiði þóknun skipaðs verjanda síns, M-kk-ef D-kk-ef N-kk-ef lögmanns, 150.000 krónur, og þóknun skipaðs réttargæslumanns brotaþola Þ-kvk-ef B-kvk-ef lögmanns, 90.000 krónur. Hefur við ákvörðun þóknunar til lögmanna verið tekið tillit til virðisaukaskatts. Þá greiði ákærði 59.495 krónur í annan sakarkostnað samkvæmt framlögðu yfirliti ákæruvalds.

Af hálfu ákæruvaldsins flutti málið A-kvk-nf G-kvk-nf A-kvk-nf aðstoðarsaksóknari.

Dóm þennan kveður upp S-kvk-nf E-kvk-nf K-kvk-nf héraðsdómari.

Ákærði, H-kk-nf A-kk-nf R-kk-nf, sæti fangelsi í sex mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði A 1.313.986 krónur, auk vaxta samkvæmt 8. gr. laga um vexti og verðtryggingu nr. 38/2001 frá 20. júlí 2017 til 13. janúar 2020, en með dráttarvöxtum samkvæmt 9. gr., sömu laga frá þeim degi til greiðsludags.

Ákærði greiði þóknun skipaðs verjanda síns, M-kk-ef D-kk-ef N-kk-ef lögmanns, 150.000 krónur, og þóknun skipaðs réttargæslumanns brotaþola Þ-kvk-ef B-kvk-ef lögmanns, 90.000 krónur, og 59.495 krónur í annan sakarkostnað.

S-kvk-nf E-kvk-nf K-kvk-nf.